Bafuna kuxoshwe ibamba lemenenja kumasipala | News24Bafuna kuxoshwe ibamba lemenenja kumasipalaISITHOMBE: lethiwe makhanyaKungesikhathi kunombhikisho ngaphandle kwase-City Hall ngoLwesithathu olwedlule.AMALUNGA eqembu i-African National Congress aphuma ezindaweni ezahlukene ngaphansi kukaMasipala uMsunduzi amashele e-City Hall ngoLwesithathu olwedlule mhla zili-12 kuNhlangulana (June) nalapho kade ekhala khona ngokuthi afuna ukuthi kuxoshwe ibamba lemenenja kamasipala uNkk Neli Ngcobo.La malunga akade efake izimpahla ze-ANC asola ibamba lemenenja yakulo masipala ngokungakwazi ukulawula kanye nokuqinisekisa ukuthi umphakathi uyazithola izidingo zawo.Lo mphakathi ochithe usuku lonke ngaphandle kwase-City Hall uthi ulinde iMeya kamasipala uMnu Themba Njilo ukuba azokwamukela uhlu lwezikhalazo zabo nogcine ngokuthi afike ngehora lesithupha ntambama njengoba kade betshelwe ukuthi usasematasa nemihlangano.PHAKATHI KOHLU LWEZIKHALO ZABO BAFUNA:• Kuxoshwe ibamba lemenenja yakulo masipala kanye noSomlomo wayo uNkk Jabu Ngubo.•Ukwazi ukuthi kwenzakalani ngodaba lwamanzi kulo masipala.• Kuphenywe ngezimoto ekuthiwa zaqashwa yimenenja yakulo masipala ziqashelwa uThulani “TwoWays” Xulu nekuthiwa kwasetshenziswa imali kamasipala.• Kuqashwe onogada abahlolwa ezinkundleni zemidlalo i-Harry Gwala ukuba baqashwe ngokushesha.UNks Nonjabulo Vidima nokunguyena okade ehola le mashi uthe into eyenze ukuthi bamashe yingoba sebebonile ukuthi umasipala uhlulekile ukusebenzela umphakathi uwulethele nezidingo zawo.“Imiphakathi yethu ayinamanzi ayinagesi kodwa kuthiwa sinomasipala.Umasipala uze ufakwe ngaphansi kweso lomlawuli nje kungenxa yakhe uNks Ngcobo ohlulekile ukuwulawula nokwenza isiqiniseko sokuthi izidingo zomphakathi ziyafinyelela kuwona.“Asisamfuni sifuna ahambe ngoba vele uhlulekile ukwenza umsebenzi. Abantu abaningi bahambile la yena usaleleni ngoba vele naye akakwazi ukwenza umsebenzi?” kubeka yena.Uthe umasipala bawunikeza izinsuku eziyisikhombisa kuphela ukuba uphendule uhlu lwezikhalo zabo.Uthe uma ngabe kungukuthi abazitholi izimpendulo kuze kuphele izinsuku eziyisikhombisa bazobuya futhi bamashele kulo masipala kuze kube izikhalazo zabo ziyanakwa.Uhlu lwezikhalazo lwamukelwe nguNjilo nothembise ukuthi uzohlala phansi nalowo ophonse ihlo kulo masipala bese banikezela ngezimpendulo.
